Ara: Glen Vella Issa Bi Rwol Ġdid Fil-Karriera Tiegħu
Lil Glen Vella rajnieh f'bosta kunċerti u avvenimenti bħala kantant. Nafu wkoll lil Glen bħala LSE. Iżda jidher li għandu talent ġdid li ħa nkunu qed naraw aktar dwaru minn Ġunju li ġej. Fil-fatt flimkien maż-żewġ għalliema Lulu Agius u Marilyn Grima, ser ikun qed jippreżenta programm ta' 20 episodju għat-tfal kuljum fuq TVM bl-isem ta' 'Kaxxa Daqq'. F'dan il-programm il-grupp ta' edukaturi ser ikun qed jieħu lit-tfal fi vjaġġ mużikali fejn fih ser jitgħallmu aktar dwar strumenti differenti li jeżistu. Glen ħabbar dan fuq il-profil tiegħu kif ukoll informa lis-segwaċi tiegħu li ser ikun qed jikkollabora ma' Kultura Malta permezz ta' dan il-programm li ser jixxandar kuljum fil-11:30 a.m. fuq TVM. Aħna waqt li nawgurawlu għal din l-esperjenza ġdida, ninsabu ċerti li ser jaqta' figura tajba! Tinsabu ħerqana biex taraw lil Glen Vella bl-irwol ta' preżentatur?